31979R0546
L 072/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 546/79 НА КОМИСИЯТА
от 22 март 1979 година
по силата на който вносът на бродиран домашен лен от Сингапур и Малайзия става предмет на представяне на сертификат за произход
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3059/78 на Съвета от 21 декември 1978 г. относно общите правила за внос на някои текстилни продукти с произход в трети страни (1), и по-специално член 2, параграф 2 и член 3, параграф 4 от приложение III към него,
като има предвид, че произходът на продуктите от групи I и II, изброени в приложение I към Регламент (ЕИО) № 3059/78, се установява с представяне на сертификат за произход; като има предвид, че произходът на продуктите от групи от III до VI може да се установява с декларация за произход върху фактурата или върху друг търговски документ, свързан с продуктите;
като има предвид, че се установи, че са допуснати нередовности по отношение на вноса на бродиран домашен лен от Сингапур и Малайзия (ССТ, подпозиция 62.02 В, категория 39);
като има предвид, че Комитетът по произход провери, в съответствие с процедурата, заложена в гореспоменатия регламент, дали е желателно да се иска представяне на сертификат по отношение на продуктите и съответните страни-доставчици;
като има предвид, че предвидените в настоящия регламент мерки са в съответствие със становището на Комитета по произход,
ПРИЕ НАСТОЯЩИЯ РЕГЛАМЕНТ:
Член 1
Вносът в Общността на бродиран тъкан настолен лен, тоалетен и кухненски лен, с изключение на памучни хавлиени тъкани, попадащ под подпозиция 62.02 В от Общата митническа тарифа (кодове 62.02-41, 43, 47, 65, 73, 77) от Сингапур и Малайзия, се придружава от сертификат за произход, съответстващ на образеца, посочен в приложение VI към Регламент (ЕИО) № 3059/78.
Член 2
Настоящият регламент влиза в сила на 45-ия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 март 1979 година.